"NYITO YA 10 Vhalani athikili ya magazine ni fhindule mbudziso dzi tevhelaho: 1. Muambi u ṋekedza hani khanedzano? Mulaedza wo sendamela thungo nthihi, kana u a katela kuvhonele kuṅwe kwa zwithu? Muambi o ṋea nga nḓila yone khanedzano iṅwe? Muambi o dzhiela fhasi khanedzano dziṅwe dzi hanedzanaho/kuḓanaho? 2. Arali mulaedza u tshi katela kuvhonele kuṅwe kwa zwithu, kuvhonele ukwo ku ṱalulwa nga mini? Muambi u shumisa maipfi na zwifanyiso zwavhuḓi u ṱalusa kuvhonele kwawe kwa zwithu na maipfi kana ṱhuṱhuwedzo mmbi i ṱalusa kuvhonele kuṅwe? NDIMA YA 4. MBUNO NA KUVHONELE KWAU Ṱhoḓea dza TPKL U thetshelesa na u amba: Ṋeani phambano vhukati ha mbuno na kuvhonele kwaṋu. U vhala na u ṱalela: Ṋeani mbuno ni bvisele khagala kuvhonele/mihumbulo yaṋu. Kuvhonele kwau Mbuno  Mi a kona u wanulusa uri ndi ngoho kana a si ngoho.  U dzhia arali fhungo ḽi mbuno.  Arali wa nga bvisela khagala,kana u wana vhuṱanzi kha fhungo, nga zwenezwo fhungo iḽo ndi Mbuno, Tsumbo: Ntsa ndi tshipuka tshi re na khwanḓa.  Ni nga sedza kha dikishinari kana enisaikiḽophedia ni a kona u wana vhuṱanzi uri fhungo ḽi amba mbuno, Muvhala wa buraweni ndi wone wa vhuḓisa kha mmbwa. Izwi zwi nga kona u wanulusea? HAI! ukwu ku tou vha kuvhonele kwa muthu.  Vhunzhi ha zwithu zwine ra zwi vhala na u zwi ṱalela zwi vha zwo ṱanganyisa mbuno na kuvhonele kwau. U zwi fhambanyisa ndi zwa ndeme kha u sengulusa zwibveledzwa na u bveledza khanedzano dza u kwengweledza musi ri tshi ṱoḓa u vha vhadzulupo vho ḓiimiselaho u fhaṱa dzhango ri tshilaho khaḽo. Tshiṅwe tshifhinga zwi a konḓa u sumbedza phambano vhukati ha mafhungo ane a vha mbuno na mafhungo ane a vha kuvhonele kwau. 44 GAIDI YA U ḒIGUDISA YAKUSHUMISELE KWO KHETHEAHO KWA LUAMBO (KKL) | TSHIVENḒA"